กฎกระทรวง ฉบับที่ 10 (พ.ศ. 2527) ออกตามความในพระราชบัญญัติภาษีสรรพสามิต พ.ศ. 2527 ว่าด้วยสินค้าที่ผู้ประกอบอุตสาหกรรมมีสิทธิได้รับคืนหรือยกเว้นภาษีและสินค้าที่ผู้ประกอบอุตสาหกรรมมีสิทธิได้รับคืนภาษีที่ได้เสียไว้แล้ว
ตราครุฑ
ตราครุฑ
กฎกระทรวง
ฉบับที่
10 (พ.ศ. 2527)
ออกตามความในพระราชบัญญัติภาษีสรรพสามิต
พ.ศ.
2527
ว่าด้วยสินค้าที่ผู้ประกอบอุตสาหกรรมมีสิทธิได้รับคืนหรือยกเว้นภาษี
และสินค้าที่ผู้ประกอบอุตสาหกรรมมีสิทธิได้รับคืนภาษีที่ได้เสียไว้แล้ว
----------

อาศัยอำนาจตามความในมาตรา 5 มาตรา 102 (1) และ (2) และมาตรา 104 วรรคหนึ่ง
แห่งพระราชบัญญัติภาษีสรรพสามิต พ.ศ. 2527
รัฐมนตรีว่าการกระทรวงการคลังออกกฎกระทรวงไว้
ดังต่อไปนี้

ข้อ 1
ให้ซีเมนต์ที่บริจาคแก่ประชาชนเป็นการสาธารณกุศลโดยผ่านส่วนราชการในราชการส่วน
กลาง
ราชการส่วนภูมิภาค
หรือราชการส่วนท้องถิ่น หรือโดยผ่านองค์การสาธารณกุศลที่รัฐมนตรีกำหนด
เป็นสินค้าที่ผู้ประกอบอุตสาหกรรมมีสิทธิได้รับคืนหรือยกเว้นภาษี

ข้อ 2
ให้ซีเมนต์และเครื่องดื่มที่บริจาคเป็นสาธารณประโยชน์แก่ส่วนราชการในราชการส่วนกลาง
ราชการส่วนภูมิภาค
หรือราชการส่วนท้องถิ่น
หรือแก่องค์การสาธารณกุศลที่รัฐมนตรีกำหนด เป็นสินค้า
ที่ผู้ประกอบอุตสาหกรรมมีสิทธิได้รับคืนหรือยกเว้นภาษี

ข้อ 3
ให้ไม้ขีดไฟและเครื่องดื่มเป็นสินค้าที่ผู้ประกอบอุตสาหกรรมมีสิทธิได้รับคืนภาษีที่ได้เสียไว้
แล้ว
ในกรณีที่สินค้านั้นได้เสียหายจนใช้การไม่ได้

ข้อ 4
ให้ยานัดถุ์และเครื่องดื่มเป็นสินค้าที่ผู้ประกอบอุตสาหกรรมมีสิทธิได้รับคืนภาษีที่ได้เสียไว้แล้ว
ในกรณีที่สินค้านั้นได้เสื่อมคุณภาพจนใช้การไม่ได้

ให้ไว้ ณ วันที่ 19 พฤศจิกายน พ.ศ. 2527

สุธี สิงห์เสน่ห์

รัฐมนตรีช่วยว่าการ ฯ รักษาราชการแทน

รัฐมนตรีว่าการกระทรวงการคลัง
หมายเหตุ:-
เหตุผลในการประกาศใช้กฎกระทรวงฉบับนี้ คือ โดยที่มาตรา 102 (1) และ
(2) แห่ง
พระราชบัญญัติภาษีสรรพสามิต พ.ศ. 2527
บัญญัติให้ผู้ประกอบอุตสาหกรรมมีสิทธิได้รับคืนหรือยกเว้น
ภาษีสำหรับสินค้าที่กำหนดในกฎกระทรวง และมาตรา 104
วรรคหนึ่ง
แห่งพระราชบัญญัติดังกล่าวบัญญัติ
ให้ผู้ประกอบอุตสาหกรรมมีสิทธิได้รับคืนภาษีที่ได้เสียไว้แล้วสำหรับสินค้าที่กำหนดในกฎกระทรวง จึงจำ
เป็นต้องออกกฎกระทรวงนี้